Dis alweer daardie tyd van die jaar. Dit begin met die skalkse deurskemering van ’n paar stoppels. ’n Subtiele sinspeling op wat straks ’n rowwe naweek was. Met die verloop van ’n paar dae begin dit egter gedy, totdat die onteenseglike bewyse daar is vir almal om te sien. En wanneer die produk van die skeerstaking wasdom bereik, word die onderste deel van die somtotaal onseremonieel weggesnoei en voila! Pappa is uitgevat vir Movember!
As ’n voormalige inwoner van Snor City kan ek jou ’n ding of twee van ’n besembek vertel. Want Pretoria is mos die stad met gÃ©Ã©n bolip glad. Waar die kweek van ’n snor meer belangrik is as jou tjor en waar meneer SnortjÃ© sy Ford Snortina lekker vet gee.
Maar die snor het nie sy oorsprong in Pretoria gehad nie. Die vermoÃ« om ’n snor te kweek word vir millennia al, onder bevolkings wÃªreldwyd, beskou as ’n simboliese bevestiging dat ’n seun ’n man geword het. Ek wil my verstout om te sÃª dat Joodse en Xhosa-jongkÃªrels bes moontlik ietwat ingedoen voel wanneer hulle van hiÃ©rdie brokkie inligting te hore kom.
Die geskiedenis lÃª letterlik besaai met snordraende karakters. Moses, Piet Retief en EugÃ¨ne Terre’Blanche, om net ’n paar te noem, alhoewel diÃ© driestuks nie volgens Movember-riglyne sou kwalifiseer nie, siende dat hÃºlle snorre vergesel was deur baarde. Salvador Dali? Ai-tai-tai! DÃ¡Ã¡r was nou vir jou ‘n weglÃªsnor wat die koppe laat draai het…hoofsaaklik om uit die pad van die skerp punte daarvan te kom, maar nietemin een wat tot in verganklikheid onthou sal word. Ditto die manjifieke pogings van Albert Einstein, Ned Flanders en selfs ons eie Snorre de Villiers.
En ’n bolip hoef ook nie altyd met ’n opreggeteelde snor versier te word om die draer daarvan in die annale te verewig nie. Vat byvoorbeeld die tandeborselsnor — daai een waarvan die puntjies aan weerskante mee weggedoen is. Charlie Chaplin het dit bekend gemaak, Adolf Hitler het dit berug gemaak en Robert Mugabe het dit belaglik gemaak. Wat ’n skitterende voorbeeld van evolusie in trurat.
Vir die statistici en ander aanhangers van trivialiteite: die rekord vir die langste snor is ’n verbysterende 3.8m en word deur Bajansihn Gurjar van IndiÃ« gehou. Indien jy heimlik drome koester om hiÃ©rdie rekord te verbeter, gaan jy waaragtig moet vasbyt, want dit het Mev. Gurjar ’n hele 22 jaar geneem om haar snor sÃ³ lank te groei.
Ekself gaan Movember hierdie jaar ’n mis gee. Ek het verlede jaar my allerbeste probeer, Bob Martins en al, maar die feit dat my bolip deur slegs sewe haartjies per vierkante sentimeter bevolk word, het my met die aanbreek van 30 November soos ‘n basterkruising tussen oom Kaspaas en ’n hupse adolessent laat lyk. Die hoon waarmee my voorkoms begroet is, het ’n letsel op my psige gelaat en ek is vasbeslote om myself hierdie jaar die trauma te spaar.
Maar alle grappies op ’n snortjie — die Movember-veldtog is ’n prysenswaardige een. Prostaatkanker verdien om uit die skadu’s te beweeg en ek wil julle daarom versoek om julle harte en beursies oop te maak en julle snorgroeiende vriende mildelik te ondersteun.